โบรกเกอร์เชียร์ซื้อPTTแม้เลิกซื้อคาร์ฟูร์
โบรกเกอร์ฟันธงPTTเลิกประมูลคาร์ฟูร์ไม่คายผลงานยังเชียร์ซื้อ
22 ก.ย. 2553

โบรกเกอร์ฟันธงPTTเลิกประมูลคาร์ฟูร์ไม่คายผลงานยังเชียร์ซื้อ
ภายหลังจากรัฐบาลออกมาเบรกไม่ให้บริษัทปตท.(PTT) เข้าร่วมประมูลซื้อคาร์ฟูร์และล่าสุด นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ได้ออกมาให้สัมภาษณ์ชัดเจนแล้วบริษัทจะถอนตัวจากการประมูลในรอบที่ 2 นี้
บริษัทหลักทรัพย์เอเชียพลัส(ASP)ออกบทวิเคราะห์ยังคงแนะนำให้ทยอยสะสมหุ้นPTTเมื่อราคาอ่อนตัวลงโดยให้ราคาที่เหมาะสมปี2554 ที่ 377.36 บาท เพราะมองว่าการยุติการเข้าประมูลซื้อ ห้างคาร์ฟูร์ดังกล่าวถือว่าไม่ส่งผลกระทบต่อแนวโน้มทิศทางผลการดำเนินงานในอนาคตของ PTT  เพราะ ดั กำไรจากกิจการห้างคาร์ฟูร์ในไทยนั้นไม่มีนัยฯ หากเทียบกับกำไรโดยรวมของ PTT ที่ปัจจุบันอยู่สูงถึง 7-8 หมื่นล้านบาท  แต่ระยะสั้นอาจกระทบต่อ จิตวิทยาต่อนักลงทุนบ้าง
ขณะที่บล.เคจีไอ(ประเทศไทย)ยังคงแนะนำซื้อให้ราคาเป้าหมายที่ 310 บาท โดยมองว่าการไม่เข้าประมูลซื้อคาร์ฟูจะไม่ส่งผลกระทบใดๆต่อPTT  ด้านราคาหุ้นPTTล่าสุดซ์อขายที่ 290 บาท เพิ่มขึ้น 3 บาทหรือ 1.09